PORTAL

**Pravila bezbednosti u saobraćaju za poljoprivrednike**

-**Prilikom rada sa traktorom potrebno je pridržavati se nekoliko pravila:**

1.ispravnost traktora je jako bitna za bezbednost tako da tehnička ispravnost mora biti podložna čestim proverama;  
2.traktor mora biti opremljen kabinom ili sigurnosnim ramom jer u slučaju prevrtanja veće su šanse da se preživi udes ukoliko je vozač zaštićen;  
3.zabranjeno je prevoziti druga lica na traktorskim priključcima ili na blatobranima traktora;  
4.decu treba držati što dalje od traktora bilo da je mašina u radu ili stoje parkirani jer traktor nije igračka;  
5.u nekim agrotehničkim operacijama potreban je prevoz radnika u prikolicama i pri tome u prikolici ne sme da bude više od 5 radnika;  
6.ukoliko se prevozi osoba mlađa od 14 godina ona mora biti u pratnji odrasle osobe;  
7.na traktoru kao i na priključnim mašinama svetlosno signalni uređaji moraju biti ispravni i jasno uočljivi;  
8.kada traktor sa ili bez priključnih mašina noću ili u uslovima smanjene vidljivosti učestvuje u saobraćaju obavezno mora imati žuto trepćuće svetlo da bi se smanjila opasnost od nezgode;  
9.vožnja traktora sa ili bez priključaka na terenima pod nagibom je jedna od čestih uzroka nezgoda; zbog neblagovremene promene prenosa dolazi do ubrzanja agregata trator–priključno vozilo, gubi se kontrola pa može doći do prevrtanja; jedno od bezbedonosnih pravila je i to da kojom brzinom se penješ uz uzbrdicu istom brzinom i silaziš;  
10.obaveza traktorista je da pri izlasku sa zemljanog ili raskaljanog puta očiste pneumatike da iznošenjem zemlje na asfalt ne izazovu efekat poledice i na taj način ugroze sebe i druge učesnike u saobraćaju;  
11.prilikom prelaska pruge gde ne postoje branici i svetlosno zvučna signalizacija već su obeleženi sa Andrejinim krstom i znakom stop, obavezno se zaustavlja traktor i proverava da li je prelazak pruge stopostotno siguran;  
12.vozač traktora ne sme da konzumira alkohol kada ga očekuju radne aktivnosti sa mašinom.  
**Pridržavanje ovih osnovnih pravila bezbednosti znatno utiče na smanjenje broja nezgoda u kojima učestvuju poljoprivrredne mašine a gde su često žrtve deca i maloletnici.**